recursal/SuperWikiNEXT-32B huggingface dataset:
விக்கிமீடியா பொதுவகத்தில்,  
 ***Kerivoula picta***   
என்பதின் ஊடகங்கள் உள்ளன. 

**வண்ண வெளவால்** (painted bat) ("*Kerivoula picta*) வெஸ்பெரிடிலியோனிடே குடும்பத்தை சார்ந்த மாலைநேர வௌவால் ஆகும்.

இந்த வகை வெளவால்கள் பங்களாதேஷ், புரூணை, பர்மா, கம்போடியா, சீனா, இந்தியா, இந்தோனேசியா, மலேசியா, நேபாளம், இலங்கை, தாய்லாந்து மற்றும் வியட்நாம் போன்ற நாடுகளில் காணப்படுகிறது. இது வறண்ட வனப்பகுதிகளில் பரவலாக காணப்படுகிறது.

உடல் அமைப்பு
------------

இதன் உடல் மற்றும் வால் பகுதி ஒரே அளவில் இருக்கும். இதன் உடல் மற்றும் வால் பகுதியின் நீளம் 3 முதல் 5.5.செ.மீ. வரை காணப்படுகிறது. இறக்கையின் அளவு 18 முதல் 30செ.மீ. வரையிலும், இதன் நிறை தோராயமாக 5 கிராம் வரை இருக்கும். "*கெரிவோலா பிக்டா*" வகை வெளவால் அடர்ந்த ஆரஞ்சு நிறத்தில் உள்ளது. இதன் இறக்கைகள் கருப்பு நிறத்திலும், விரல்கள் ஆரஞ்சு நிறத்திலும் இருக்கும். பலவகையான வெளவால்களுக்கு இடையில் இவைகள் மிகவும் பலவீனமாகவும், சுருள் முடியுடனும், புனல் வடிவ காதுகளுடன் காணப்படுகின்றன. இதற்கு 38 பற்கள் உள்ளன. இதன் காதுகள் நீளமாகவும், வெளிப்படைத்தன்மையுடனும் காணப்படுகிறது. வாய்பகுதி முடியுடன் காணப்படும். வயதான வெளவால்கள் பெண் வெளவால்களை விட நிறத்தில் சிறந்து காணப்படும்.

பண்புகள்
--------

இவ் வகை விலங்குகளின் ஒரு பகுதி, பழகிய மரப்பொந்துகள், வாழை மரத்தின் இலைகள், குடிசையின் மேற்பகுதியில் வாழும் தன்மை கொண்டது. வண்ண வெளவால்கள் பெரும்பாலும் தன் இணையுடன் இருக்கும். இது பகற்பொழுதில் தலைகீழாக தொங்கிய நிலையில் மந்தமாகவே காணப்படும். பெரும்பாலும் இவை இரவில் உணவு உட்கொள்கின்றன."கெரிவோலா பிக்டா" பறக்கும் போதே இரையை பிடித்து உண்ணும். வெளவால்கள் இரவில் 1முதல் 2 மணி நேரம் வரை வேட்டையாடுகின்றன.

எதிரொலி இடமாக்கம்
-----------------

இந்த இனங்கள் எங்கும் பரவியுள்ளதால் தான் ஏற்படுத்தும் ஒலி அலைகளின் மூலம் இடம் பெயர்ந்து வேட்டையாடுகிறது. மற்ற வகை வெளவால்கள் ஏற்படுத்தும் அதிர்வலைகள் "கெரிவோலா" இன வெளவால்கள் ஏற்படுத்தும் அதிர்வலைகளுக்கு ஒப்பீட்டளவில் ஒத்திருக்கிறது. இந்த எதிரொலிகளின் அதிகபட்ச வரம்பு 156.9கி.ஹெர்ட்ஸ் முதல் 41.5.கி.ஹெர்ட்ஸ் வரை இருக்கும். பறக்கும் போதும், நிலையாக மரத்தில் இருக்கும் போதும் இதன் அளவு மாறுபடுகிறது. அதிக அதிர்வெண்களைக் கொண்ட இழைகளை குறைந்த அதிர்வெண்களோடு ஒப்பிடுகையில் அதிக இரைச்சலுடன் வரும் வெளவால்கள் குறைந்த ஒலியுடன் வருபவற்றை விட இரையைப் பிடிப்பதில் சிறப்பாக இருக்கின்றன. இரையைப் பிடிப்பதில் இந்த எதிரொலியானது அதன் வாழ்விட சிதைவுக் கூளங்கள் அளவானது முக்கியமானதாகும்.

மேற்கோள்கள்
-----------

1. ↑  Hutson, A.M.; Francis, C.; Molur, S.; Srinivasulu, C. (2008). "*Kerivoula picta*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2008**: e.T10985A3236076. doi:10.2305/IUCN.UK.2008.RLTS.T10985A3236076.en.. பார்த்த நாள்: 9 December 2017. 
[*தொடர்பிழந்த இணைப்பு*]
2. 1 2
3. ↑  "Zoo Print Magazine". Archived from the original on 2017-09-09. .
4. 1 2  Sripathi, K. H. Raghuram, and N. Thiruchenthil. "Echolocation Sounds of the Painted Bat Kerivoula Picta (Vespertilionidae)." Current Science 91.9 (2006): 1145-147. Print.
முற்கால ஏதோம் இராச்சியத்தில்  உள்ள ஊசு தேசம்
**ஊசு தேசம்** அல்லது **ஊத்ஸ் தேசம்** (*Land of Uz*) என்பது பழைய ஏற்பாட்டின் "யோபு" எனும் புத்தகத்தில் குறிப்பிடப்பபடுள்ள ஒரு இடமாகும். யோபுவினுடைய ஆகமத்தில் 'ஊசு தேசத்தில் யோபு எனும் பெயர் கொண்ட ஒரு மனுஷன் இருந்தான்"; எனக் குறிப்பிடப்பட்டிருக்கின்றது[1]  என்ற போதும் யோபு என்பவர் எக்காலத்தில் வாழ்ந்தார் என்பதும் ஊசு எனும் தேசம் எங்கு அமைந்திருந்தது என்பது பற்றிய தகவல்கள் வேதாகமத்தில் குறிப்பிடப்படவில்லை.

சாக்கடல் ஏடுகள் அல்லது கும்ரான் ஏடுகளில் உள்ள பிரதியொன்றில் ஊசு தேசமானது யூப்பிரட்டிஸ் அருகே ஆராமிற்கு அண்மையில் அமைந்துள்ளதாகக் குறிப்பிடப்பட்டுள்ளது

"ஊசு தேசம்" சிலவேளைகளில் ஏதோம் இராச்சியத்தில் காணப்பட்டதாக ஆய்வாளர் கூறுகின்றனர்[2]. இது இக்கால யோர்தான் மற்றும் தெற்கு  இஸ்ரேல் பகுதிகளாகும்.

புலம்பல் 4 : 21 "ஊசு நாட்டில் வாழும் மகளே! ஏதோம்! அகமகிழ்ந்து அக்களித்திடு" இவ் வசனமானது ஊசு தேசமானது தெற்கு அரேபியாவையும் இன்னும் பல பிரதேசங்களையும் உள்ளடக்கியதாக இருந்திருக்கலாம்.

மேற்கோள்கள்
-----------

1. ↑  Job 1:1
2. ↑  "The Land of Uz" WebBible Encyclopedia
**பாஹ்லிகதேசம்**  சரசுவதி நதிக்கும், விபாசா நதிக்கும் நடுவில் இமய மலையின் தெற்குபாக அடிப்பொடர் முதல் வெகு தூரம் தெற்கு, வடக்காய் நீண்டு மத்சயதேசத்திற்கு வடக்கு எல்லை வரை பரவி இருந்த தேசம்.

இருப்பிடம்
----------

இந்த தேசமானது, காம்போச தேசத்தின் தெற்குபாகத்தில் சில பகுதிகளையும், இமயமலையின் மேல் சிந்துநதி ஓடும் பாகத்தையும், கிராத தேசத்தின் கிழக்கு எல்லை வரையிலும், பரவி இருக்கிற தேசம்.

பருவ நிலை
---------

பாஹ்லிகதேசத்திற்கு வடக்கு பாகத்தில் மாஹிகம், சகிகம், தால்வி என்று உபதேசங்கள் உண்டு, இவைகள் குளிர், மழை விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.

மலை, காடு, மிருகங்கள்
---------------------

இந்த தேசத்தின் வடக்கில் உள்ள ஒரு பெரிய குன்றும், அருணகிரி என்று பெரிய மலையும், சதத்ரு நதியின் கரையோரமாய் வடக்கில் கொஞ்சம் நீண்டு இருக்கிறது. இதன் நடுவில் கொஞ்சம் இடைவெளியுண்டு, இதில் சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி ஆகிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.

நதிகள்
------

இந்த தேசத்தின் தெற்குமுனையில் செழிப்பான பகுதியில் விபாசா நதியும், வடகிழக்குப் பாகத்தில் மாசி, பங்குனி, சித்திரை மாதங்களில் பனி உருகி புதிய நதிகளும், மகாநதியுடன் சேருகிறது. இந்த தேசத்திற்கும், திரிகர்த்ததேசத்திற்கும், கேகய தேசத்திற்கும் எல்லையாக சென்று வநாயு தேசத்தின் சமீபத்தில் சிந்து நதியுடன் இணைகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 93 -
**ஊ தாண்ட்** (*U Thant*, ஜனவரி 22, 1909 – நவம்பர் 25, 1974) என்பவர் மியான்மாரைச் சேர்ந்த இராஜதந்திரியும் ஐக்கிய நாடுகள் அவையில் 1961 முதல் 1971 வரை பணியாற்றிய 3வது பொதுச் செயலாளரும் ஆவார்.

ஆரம்ப வாழ்க்கை
--------------

ஊ தாண்ட் பர்மாவின் பண்டானோ என்ற இடத்தில் பிறந்தார். தனது 14வது வயதில் தனது தந்தையை இழந்தார். ரங்கூன் பல்கலைக்கழகக் கல்லூரியில் மேற்கல்வி கற்று பின்னர் தனது பிறந்த ஊரின் தேசியக் கல்லூரியில் தலைமை ஆசிரியரானார். தாண்ட் பல நூல்களை மொழிபெயர்த்தார். 1948 இல் இவர் அரச சேவையில் அமர்ந்தார். 1951 முதல் 1957 வரை பர்மிய பிரதமர் ஊ நூவுக்கு செயலாளரானார். பல அனைத்துலக மாநாடுகளில் பங்கு பற்றினார். 1955 இல் இந்தோனீசியாவில் முதலாவது ஆசிய-ஆபிரிக்க உச்சிமாநாட்டின் செயலாளராக இருந்தார். இம்மாநாடு அணி சேரா நாடுகள் அமைப்பை உருவாக்கியது.

1957 முதல் 1961 வரை ஐநாவின் பர்மாவுக்கான நிரந்தர அங்கத்துவராக இருந்தார். அல்ஜீரியாவின் விடுதலைக்காகக் கடுமையாக உழைத்தார்.

ஐநா பொதுச் செயலாளர்
-------------------

நவம்பர் 3, 1961 இல் தாண்ட் ஐநாவின் பதில் செயலாளர் நாயகம் ஆனார். நவம்பர் 30, 1962 இலிருந்து செயலாளர் நாயகமாக ஏகமனதாகத் தெரிவு செய்யப்பட்டார். கியூபாவின் ஏவுகணை விவகாரம், கொங்கோ உள்நாட்டுப் போர் ஆகியவற்றின் முடிவுக்குக் கொண்டுவந்ததில் இவரது பங்கு முக்கியமானது. இவர் 
டிசம்பர் 31, 1971 இல் சேவையில் இருந்து இளைப்பாறினார்.

மறைவு
-----

ஊ தாண்ட் நவம்பர் 25, 1974 இல் புற்றுநோய் காரணமாக நியூயோர்க்கில் காலமானார்.

வெளி இணைப்புகள்
---------------

* ஊ தாண்டின் ஐநா படங்கள்

| * பா
* உ
* தொ
ஐக்கிய நாடுகள் சபையின் பொதுச் செயலாளர்கள் |
| --- |
| ஐக்கிய நாடுகள்(1945 முதல்) | 
* கிளாடுவின் ஜெப் (ஐக்கிய இராச்சியம்)\*
* ட்றிகுவே லீ (நோர்வே)
* டாக் ஹமாஷெல்ட் (சுவீடன்)
* ஊ தாண்ட் (பர்மா)
* கெர்ட் வால்டேம் (ஆஸ்திரியா)ஹாவியேர் பெரேஸ் டி கொய்யா (பெரூ)
* பூட்ரோஸ் பூட்ரோஸ் காலி (எகிப்து)
* கோபி அன்னான் (கானா)
* பான் கி மூன் (தென் கொரியா)

 |  |
**முருகய்யனார் கோயில்** என்பது விருதுநகர் மாவட்டம் நரிக்குடிக்கு அருகேயுள்ள வீரக்குடியில் அமைந்துள்ளது.  

இக்கோயின் மூலவர் வள்ளி தெய்வானை உடனுறை முருகைய்யா உள்ளார். இத்தல மூலவர் பாம்பின் மீது அமர்ந்தவாறு உள்ளது சிறப்பாகும். கண்மாய்க் கரையில் இக்கோயில் அமைந்ததால் கரைமேல் முருகன் என்று அழைக்கப்படுகிறார்.

தல வரலாறு
---------

வீரக்குடியிலிருந்து பாலினை வியாபார்ததிற்கு எடுத்துச் செல்லும் பெண்மணி இருந்தார். அவர் கண்மாய்க் கரை வழியாய் செல்லும் போது வள்ளிக் கொடியில் கால் இடறி பால் சிந்தியது. தற்செயலாக நடந்தது என்று நினைத்து வி்ட்டுவிட்டாள், ஆனால் இது தொடர்ந்து நிகழ்ந்தது. அதனால் தனது வியாபாரம் அழிந்து போவதைக் கண்டு கோபத்தால் ஒரு கோடரியை வைத்து அக்கொடியை வெட்டினாள். அதிலிருந்து ரத்தம் பீரிட்டுவர பயந்து ஊருக்குள் ஓடினாள். அங்கிருந்தவர்களின் துணையோடு அவ்விடத்திற்கு வந்தாள், அக்கூட்டத்திலிருந்த பெரியவர் அங்கு தோண்டிப் பார்க்கும் படி கூற அங்கு முருகன் சிலை கிடைத்தது. அதனை முறையாக வழிபட ஆலயம் அமைத்தனர்.

சிறப்பு
-------

வல்லிக் கொடியிலிருந்து ரத்தம் வந்த இடத்தினை வீரத்திடல் என்று அழைக்கின்றனர். அங்குள்ள மண் ரத்த நிறத்தில் காணப்படுகிறது.

ஆலய தோற்றம்
-----------

இக்கோயில் கிழக்கு நோக்கியபடி அமைக்கப்பட்டுள்ளது. வாயிலுக்கு எதிரே மயில் வாகன மண்டபமும், எண்ணற்ற சன்னதிகளும் அமைந்துள்ளன.

சந்நதிகள்
---------

நொண்டி சோணை, அரிய சுவாமி, கருப்பண்ண சாமி, செல்வவிநாயகர், சங்கிலி கருப்புசாமி, மருதுபாண்டியர்,பத்திர காளியம்மன், ஆதி பூசாரி, பெரிய கருப்பு, இருளப்ப சாமி, ராக்காச்சி அம்மன், இருளாயி அம்மன், பேச்சியம்மன், லாட சன்னாசி, அக்னி வீரபத்திரசாமி, முத்துக்கருப்பசாமி, பெருமாள், மகாலட்சுமி, அரசமர விநாயகர் போன்ற சன்னதிகளும் கோயிலில் அமைந்துள்ளன.

மயில் வாகன மண்டபம் இக்கோயிலில் அமைந்துள்ளது.

ஆதாரங்கள்
---------

1. ↑  சகட தோசம் போக்கும் சண்முகன் - குமுதம் பக்தி ஸ்பெசல் - 19.05.2016 பக்கம் 80
2. ↑   வீரக்குடி முருகனார் கோயில் விழா - தினமலர்
Chordata 

**வேலைக்காரச் சுண்டெலி** (*Servant mouse*-மசு பேமுலச*) அல்லது **பான்கோத்தே சுண்டெலி**, முரிடே குடும்பத்தில் உள்ள கொறிக்கும் சிற்றினமாகும். இது தென்னிந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இங்கு இது எரவிகுளம் தேசிய பூங்கா, அவலாஞ்சி, காளப்பட்டி மற்றும் குன்னூர் ஆகியபகுதில் இவற்றின் பரவல் மட்டுப்படுத்தப்பட்டுள்ளது.*

வாழ்விடம் மற்றும் சூழலியல்
--------------------------

வேலைக்காரச் சுண்டெலி இரவுநேர நிலப்பரப்பு கொறித்துண்ணி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும். இது பொதுவாக 1,540–2,400 மீட்டர் உயரத்தில் உள்ளப் பகுதிகளில் காணப்படுகிறது.

பாதுகாப்பு நிலை
---------------

1996ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது. தற்போது இச்சுண்டெலி வசிக்கும் பகுதியில் 500க்கும் குறைவாக எண்ணிக்கையில் உள்ளதாக மதிப்பிடப்பட்டுள்ளது. இது அளவு மற்றும் தரத்தில் குறைந்து வருவதாகக் கருதப்படுகிறது. இந்திய வனவிலங்கு பாதுகாப்புச் சட்டம் 1972, 2002-ல் திருத்தப்பட்ட அட்டவணை V-ல் பட்டியலிடப்பட்ட இனமாக உள்ளது.

மேற்கோள்கள்
-----------

1. 1 2  Pradhan, M.S. (2019). "*Mus famulus*". *IUCN Red List of Threatened Species* **2019**: e.T13960A22403386. doi:10.2305/IUCN.UK.2019-1.RLTS.T13960A22403386.en.. பார்த்த நாள்: 17 November 2021.
2. ↑
3. ↑  Marshall JT. 1977. A synopsis of Asian species of Mus (Rodentia, Muridae). Bull Am Mus Nat Hist. 158:175–220

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1762650
* BOLD: 899509
* EoL: 1179231
* GBIF: 2438778
* iNaturalist: 44689
* IRMNG: 11064630
* ITIS: 585383
* IUCN: 13960
* MSW: 13001550
* என்.சி.பி.ஐ: 83773

 |
**காப்பூசி** அல்லது **ஊக்கு** (**ஹுக்கு- Hook**) என்பது வழக்கமான ஊக்குகளில் இருந்து முற்றிலும் மாறுபட்டது.  இதில் ஒரு எளிய சுருள் பொறி முறை மற்றும் ஒரு மடக்கியினைக்  கொண்டுள்ளது. இரண்டு நோக்கங்களுக்காக இம்மடக்கி  உதவுகிறது: ஒன்று மூடிய கண்ணி அமைக்க, அதன் மூலம்  மடக்கியினுள் முள் சரியாக மறைப்பதற்கு பயன்படுத்தப்படும், மற்றும் இரண்டாவதாக  கூர்மையான ஊசி முனையானது பயன்படுத்துபவருக்கு காயத்தை ஏற்படுத்தாமல் பாதுகாக்கின்றது.

[]

ஹூண்ட்ஸ் 1849 பாதுகாப்பு முள் காப்புரிமை ,  ஐ.நா. காப்புரிமை  #6,281
வெள்ளியினாலான காப்பூசிகள்
இன்று பயன்பாட்டில் உள்ள பாதுகாப்பு முள்ளானது அமெரிக்க இயந்திரப் பழுதுபார்ப்பாளரான வால்டர் ஹன்ட்  கண்டுபிடித்ததை  ஒத்ததாகயுள்ளது கருதப்படுகிறது. 1849ஆம் ஆண்டு வால்டர் ஒரு நாள் தன்னுடைய பட்டறையில் அமர்ந்து, நண்பரிடம் தான் வாங்கிய கடனை எப்படி அடைப்பது என்பது குறித்து சிந்தித்துக் கொண்டிருந்தார். அப்போது அவர் தன் கையில் இருந்த ஒரு கம்பியைவைத்து ஏதேதோ உருவங்களைச் செய்வதும் பிரிப்பதுமாக இருந்தார். அதில் அவருக்கு தோன்றிய ஒரு யோசனையின்படி, பல்வேறு வடிவங்களைத் தாளில் வரைந்து இந்த ஊசியின் வடிவத்தை உருவாக்கினார்.

இதையடுத்து 1849, ஏப்ரல் 10 அன்று தன்னுடைய கண்டுபிடிப்புக்குக் காப்புரிமையைப் பெற்றார். பிறகு அந்தக் காப்புரிமையை டபிள்யூ. ஆர். கிரேஸ் என்ற நிறுவனத்துக்கு விற்று, அதில் கிடைத்த பணத்தைக் கொண்டு தன் கடனை அடைத்தார். இவர் கண்டுபிடித்த ஊக்கின் வடிவம்தான் இன்றுவரை பயன்படுத்தப்பட்டு வருகிறது.

மேற்கோள்கள்
-----------

1. ↑  எஸ். சுஜாதா (12 செப்டம்பர் 2018). "கண்டுபிடிப்புகளின் கதை: ஊக்கு". *கட்டுரை*. இந்து தமிழ். 14 செப்டம்பர் 2018 அன்று பார்க்கப்பட்டது.
**ஊசேடம்** (*Usedom*; இடாய்ச்சு மொழி: *Usedom*, போலியம்: *Uznam*, **ஊசுனம்**) என்பது பால்டிக் கடல் தீவு ஆகும். இது செருமனிக்கும் போலந்துக்கும் இடையில் பிரிக்கப்பட்டுள்ளது. இது ரூகனுக்குப் பிறகு இரண்டாவது பெரிய பொமரேனியன் தீவும், பால்டிக் கடலில் அதிக மக்கள் தொகை கொண்ட தீவும் ஆகும்.

இதன் 80% நிலப்பரப்பு செருமனியில் உள்ளது. இதன் கிழக்குப் பகுதியும், தீவின் மிகப்பெரிய நகரமுமான சுவினோயித்சி போலந்தில் உள்ளது. தீவின் மொத்தப் பரல்லு 445 சதுர கிலோமீட்டர்கள் (172 சதுர மைல்கள்) (செருமானியப் பகுதி: 373 சதுர கிலோமீட்டர்கள் (144 சதுர மைல்கள்); போலந்துப் பகுதி: 72 சதுர கிலோமீட்டர்கள் (28 சதுர மைல்கள்). தீவின் மக்கள்தொகை 76,500 (செருமனியில் 31,500; போலந்தில் 45,000).

ஊசேடம் தீவு செருமனி, போலந்து பிராந்தியத்திலேயே சராசரி சூரிய ஒளி அதிகமாக உள்ள இடம் ஆகும். அத்துடன், பால்ட்டிக் கடலில் அதிக சூரிய ஒளி உள்ள இடமும் இதுவாகும். இதனால் இது "சூரியத் தீவு" எனவும் அழைக்கப்படுகிறது.).

தாழ்வுப் பகுதியான இத்தீவில் விளையும் வேளாண்மைப் பொருள்களில் தானியமும், உருளைக் கிழங்கும் குறிப்பிடத் தக்கவையாகும். சுற்றுலாவிற்கும், மீன் பிடிக்கவும் இத்தீவு சிறப்புப் பெற்றுள்ளதால் மிகுதியான வருவாய் கிடைக்கிறது.

மேற்கோள்கள்
-----------

1. ↑  "According to meteorological records of the last 30 years: Usedom is the sunniest region of Germany". 2014-11-29 அன்று மூலம் பரணிடப்பட்டது. 2022-03-12 அன்று பார்க்கப்பட்டது.
2. ↑  S.A. Wirtualna Polska Media (15 July 2013). "Wczasy nad morzem - Świnoujście, Uznam, Wyspa Słońca". *wp.pl*. 23 March 2018 அன்று பார்க்கப்பட்டது.

வெளி இணைப்புகள்
---------------

 விக்கிச்செலவில் செலவு வழிகாட்டி: Usedom

* 

* பொதுவகத்தில் ஊசேடம் தொடர்பாக ஊடகக் கோப்புகள் உள்ளன.
* Usedom.de: Official **Usedom** webpage
* Visitusedom.com: Official Island of Usedom tourism website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2

 |
| தேசிய | 
* France
	+ 2
* BnF data
	+ 2
* ஜெர்மனி
* செக் குடியரசு

 |
**வங்கிகளுக்கிடை பிணையம்**, அல்லது **தன்னியக்க வங்கி இயந்திர நட்பமைப்பு**  (ATM consortium) அல்லது **தன்னியக்க வங்கி இயந்திர பிணையம்** (*ATM network*), என்ற கணினி பிணையம் தனது நட்பமைப்பில் உறுப்பினராக உள்ள நிதிய நிறுவனங்களால் வழங்கப்பட்ட தன்னியக்க இயந்திர அட்டைகளை நட்பமைப்பின் மற்றொரு உறுப்பினரால் நிறுவப்பட்ட தன்னியக்க இயந்திரங்களில் பயன்படுத்த உதவுகிறது. 

இருப்பினும், மாற்றார் தன்னியக்க வங்கி இயந்திரத்தில் என்னென்ன வசதிகளைப் பெறலாம் என்பது மாறுபடுகிறது. காட்டாக, செல்லிடத் தொலைபேசி மறுஊட்டம் பெறுதல் போன்ற சிறப்புச் சேவைகள் சொந்த வங்கி தன்னியக்க இயந்திரத்தில் மட்டுமே சாத்தியப்படும்; மாற்றார் வங்கி அட்டைகளுக்கு இந்த வசதிக்கான அணுக்கம் இருக்காது. 

தாங்கள் இருப்பு வைத்திருக்கும் வங்கியின் ஏடிஎம் இல்லாதவிடங்களில் வேறு வங்கியின் ஏடிஎம் மூலம் வங்கி அட்டைகளைப் பயன்படுத்த இந்தப் பிணையம் உதவுகிறது. இது வெளியூர்/வெளிநாடு செல்லும் பயணிகளுக்கு மிகவும் பயனுள்ளதாக உள்ளது. பன்னாட்டளவில் பரவலாக அமைந்துள்ள வங்கிகளுக்கிடை பிணையங்களான பிளசு அல்லது சிர்ரசு போன்றவை இதற்கு உதவுகின்றன.

தவிரவும் விற்பனை முனைகளில் சிறப்பான மின்வழி நிதிமாற்று விற்பனை முனை கணிமுனையம் மூலமாக ஏடிஎம் அட்டைகளை பற்று அட்டைகளாக பயன்படுத்த வங்கியிடைப் பிணையங்கள் உதவுகின்றன.
சந்திர பான் பிரசாத்
**சந்திர பான் பிரசாத்** (*Chandra Bhan Prasad*, பிறப்பு: செப்டம்பர் 1958) ஒரு தலித் படைப்பாளி. ஆங்கிலத் தினசரிகளில் தொடர்ந்து கட்டுரைகள் எழுதிய முதல் இந்திய தலித்தும் ஆவார்.

இளமைக்காலம்
-----------

உத்தரப் பிரதேசத்தின் கிழக்குப் பகுதியைச் சேர்ந்த, ஆசாம்கார்த் மாவட்டத்தில் உள்ள ஒரு கிராமத்தில், பாசி தலித் (Pasi Dalith) குடும்பத்தில் சந்திர பான் பிரசாத் பிறந்தார். இவரது பெற்றோர் படிக்காதவர்களாக இருந்தபோதிலும், போதுமான அளவு விவசாய நிலத்திற்குச் சொந்தக்காரர்களாக இருந்தனர்.

கல்வி
-----

ஜவஹர்லால் நேரு பல்கலைக்கழகத்தில் சர்வதேச அரசியலில் முதுமாணிப் பட்டம் பெற்றதுடன், முனைவர் பட்டத்தைப் பெற்றிடவும் பதிவு செய்தார். ஆனால், முனைவர் பட்டத்தை நிறைவு செய்யவில்லை.

அரசியல் ஈடுபாடு
---------------

சந்திர பான் பிரசாத், இளமாணிப் பட்டப்படிப்பு மாணவராக இருந்தபோது அரசியலில் ஈடுபட்டதுடன், இந்தியப் பொதுவுடமைக் கட்சி (மார்க்சியம்-லெனினியத்திலும் இணைந்தார். பின்னர், அவர் புதுத் தாராளமயக் கொள்கை மற்றும் தடையற்ற சந்தை பொருளாதாரத்திற்கு ஆதரவு தந்தார். ஸ்பெக்ட்ரம் பிரச்சினைக்கு சரியான முடிவு எடுக்கப்பட்டுள்ளது என்பதும் அவர் கருத்தாக இருந்தது. இடதுசாரிகளின் நடவடிக்கை "அவர்கள் சந்தோஷமாக இருக்கிறார்கள் என்ற வெறுப்பு மக்களிடம் உள்ளது," என்ற முடிவிற்கு வந்தார். பின்னர் தலித் மக்களை நகரங்களுக்குச் சென்று புதிய வாழ்க்கையை மேற்கொள்ளுமாறு ஊக்குவித்தார். தில்லி மற்றும் லக்னோவில் மட்டும் வெளிவந்து கொண்டிருந்த பயனீர் (The Pioneer) என்ற ஆங்கிலத் தினசரியில், 1999 முதல் வாரந்தோறும் தலித் டைரி என்ற தலைப்பில் எழுதத் துவங்கினார். இத்தொடர் 2003 வரை தொடர்ந்தது. அந்தக் கட்டுரைகள் அனைத்தும் அதே பெயரில் தொகுக்கப்பட்டு ஒரு புத்தகமாக வெளியிடப்பட்டது.

ஆங்கில தேவி கோயில்
------------------

உத்தரப் பிரதேச மாநிலத்தில் லகிம்பூர் கேரி மாவட்டத்தில் உள்ள பங்கா என்ற குக்கிராமத்தில் மக்களிடையே ஆங்கில விழிப்புணர்வை ஊக்குவிப்பதற்காக ஆங்கில தேவி கோவிலை கட்டியுள்ளார்.

மேற்கோள்கள்
-----------

1. ↑  chandrabhanprasad.com/AboutMe/Chandra\_Bhan\_Prasad.doc
2. ↑
3. ↑
4. ↑
5. ↑
6. ↑
7. ↑   உ.பி. யில் அமையும் "ஆங்கில தேவி' கோவில் தினமலர்
8. ↑   பரணிடப்பட்டது 2010-10-29 at the வந்தவழி இயந்திரம் உ.பியில் ஆங்கில மொழிக்கு கோயில்
9. ↑   உ.பி. கிராமத்தில் ஆங்கிலத்திற்குக் கோவில்-தலித்கள் ஆங்கிலம் கற்பதற்காக

Read more at:
10. ↑   This is Indian hypocrisy
11. ↑   English Devi' set to find more devotees in India
12. ↑   பரணிடப்பட்டது 2013-06-29 at Archive.today UP temple for new deity: English Devi Hindustan Times

வெளி இணைப்புகள்
---------------

* அதிகாரப்பூர்வ இணையதளம்
**அருள்மிகு மழையம்மன் கோயில்** தமிழ்நாட்டில் கள்ளக்குறிச்சி மாவட்டம், வண்டிப்பாளையம் என்னும் ஊரில் அமைந்துள்ள அம்மன் கோயிலாகும். இங்கு மூலவராக மழையம்மன் உள்ளார். இத்திருத்தலத்தில் ஆண்டுகள்தோறும் ஆடி மாதத்தில் சாகை வார்த்தல் சேவை நடைபெறும். சிறப்பு உற்சவமாக தேரோட்டமும் தீமிதி திருவிழாவும் நடைபெறும்.

வரலாறு
------

இக்கோயில் பதிமூண்றாம் நூற்றாண்டைச் சேர்ந்தது.[]இக்கோயிலில் சேந்தமங்கலத்தை தலைநகரமாக கொண்டு ஆட்சிசெய்த காடவ மன்னர்களின் குலதெய்வமாக இருந்துவந்துள்ளது அவர்கள் கரிக்கிலமர்ந்தால் என்ற தெய்வமாக
வழிபட்டுவந்துள்ளார்கள்,காலப்போக்கில் அந்த ஆலயம் இப்பொழுது மழையம்மன் என்று அழைக்கப்பட்டு வருகிறது.

கோயில் அமைப்பு
--------------

பழைய கோயில் சிதைவுண்ட நிலையில்,புதிய கோயில் கட்டிமுடிக்கப்பட்டு 27-10-2-2010 அன்று குடமுழுக்கு நடத்தப்பட்டது.

பூசைகள்
-------

இக்கோயிலில் சேந்தமங்கலம் சிவாச்சார்யார் குடும்பத்தால் சேவையாக ஒருகாலப் பூஜையானதும் நடக்கின்றது வண்டிப்பாளையம் சுப்ரமண்யபடையாச்சிex MLA அவர்கள் குடும்பத்தால் பூசாளி மற்றும் பணியாட்கள் நியமித்து ஆலயம் பரம்பரையாக நிர்வகிக்கப்படுகிறது சித்திரை மாதம் தீமிதி திருவிழா முக்கிய திருவிழாவாக நடைபெறுகிறது. சித்திரை மாதம் தேரோட்டம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சந்தி** என்பது நாடகவியலில் நாடகத்தின் கதையைப் பிரித்து அமைக்கும் பிரிவு ஆகும்.இதனை அங்கம் எனவும் கூறுவர். பொதுவாக நாடகத்தின் கதையை ஐந்து சந்தியாகப் பிரிப்பர். இதனடிப்படையிலேயே ஓர் சந்தி அதாவது ஒரு பிரிவு மட்டுமே கொண்ட நாடகம் ஓரங்க நாடகம் எனப்பட்டது.

சந்தி வகைகள்
------------

1. முகம்
2. பயிர்முகம்
3. கருப்பம்
4. விளைவு
5. துய்த்தல்

முகம்
-----

உழுத நிலத்தில் விதைக்கப்பட்ட விதை முளையாகத் தோன்றுவது போல, நாடகக் கதையின் போக்கு அறியப்படுமாறு அமைப்பது முகம் எனப்படும் பிரிவாகும்.

பயிர்முகம்
----------

முளைத்த நாற்று இலைவிடுவது போன்று நாடகத்தின் கதை வளர்வது பயிர்முகம் எனப்படும்.

கருப்பம்
--------

வளர்ந்த பயிர் கருக்கொண்டு கதிர்விடுவது போல் நாடகக் கதையின் கருத்துத் தோன்றும்படி அமைப்பது கருப்பம் எனப்படும்.

விளைவு
------

கதிர் திரண்டு முற்றி மணியாகி அறுவடைக்கு ஆயத்தாமாகி இருப்பது போல நாடகப் பொருள் நன்கு விளங்க அமைப்பது.

துய்த்தல்
---------

முற்றி விளைத்த கதிர்களை அறுவடை செய்து நெல்மணிகளைக் கொண்டு போய் உண்டு மகிழ்வது போல நாடகக் கதையின் முழுக்கருத்தும் தோன்ற அமைப்பது துய்த்தல் எனப்படும். 

இவ்வாறு ஐந்து சந்திகளாக நாடகத்தின் கதை அமைய வேண்டும் என நாடகத்தமிழ் இலக்கண நூல்கள் கூறுகின்றன.

மேற்கோள்களும் குறிப்புகளும்
---------------------------

1. ↑   மயிலை சீனி. வேங்கடசாமி, தமிழர் வளர்த்த அழகுக் கலைகள், பாவை பப்ளிகேஷன்ஸ் வெளியீடு. 2012. p. 115, 116. ISBN 81-7735-492-2
2. ↑   அடியார்க்கு நல்லார் சிலப்பதிகார உரையில் இதனைப் பிரதிமுகம் எனக் குறிப்பிடுகிறார். வீரசோழியம் உரையாசிரியர் பெருந்தேவனார் இதனைப் பயிர்முகம் எனக் குறிப்பிடுகிறார்.(பொருளதிகாரம் 21 ஆம் கலித்துறை உரை)
3. ↑   விளைவு என அடியார்க்கு நல்லாரும் பெருந்தேவனார் விமரிசம் அல்லது வைரிமுகம் என்றும் கூறுவார்.(வீர சோழியம்-பொருளதிகாரம் 31 ஆம் கலித்துறை உரை)
4. ↑  பெருந்தேவனார் இதனை நிருவாணம் என்பார். (வீர சோழியம்-பொருளதிகாரம் 21 ஆம் கலித்துறை உரை)
***கோயமுத்தூர் மாப்ளே*** (*Coimbatore Mappilai*) 1996 ஆம் ஆண்டு விஜய் மற்றும் சங்கவி நடிப்பில் வெளியான காதல், நகைச்சுவை கலந்த தமிழ்த் திரைப்படம். சி. ரங்கநாதன் இயக்கத்தில் வித்யாசாகர் இசையில் 1996 சனவரி 15 பொங்கல் நாளன்று வெளியாகி வெற்றி பெற்றத் திரைப்படம். இப்படம் தெலுங்கில் *அமலாபுரம் அல்லுடு* என்றும் இந்தியில் *ராம்புரி* *டமாட்* என்றும் மொழிபெயர்க்கப்பட்டு 2007 ஆம் ஆண்டு வெளியானது.

கதைச்சுருக்கம்
--------------

பாலுவும் (விஜய்) கோபாலும் (கவுண்டமணி) வேலை தேடிக்கொண்டிருக்கும் நண்பர்கள். அவர்கள் தங்கியுள்ள வாடகை வீடு பாட்டியம்மாவிற்குச் (நிர்மலாம்மா) சொந்தமானது. அவரின் பேத்தி சுமித்ராவும் (சங்கவி) பாலுவும் காதலிக்கின்றனர். சுமித்ராவின் உறவினரான மகேஷும் (கரண்) அவளை விரும்புகிறான். நகைத்திருட்டு ஒன்றில் பாலு தவறாக மாட்டிக்கொள்ள சுமித்ரா அவனை வெறுக்கிறாள். மகேஷ் தன்னை அடியாட்கள் வைத்து பாலு அடித்ததாகக் குற்றம் சாட்டுகிறான். பாலு பாட்டியம்மாவிடம் சிறுவயதில் தன் தாயை இழந்தபின் சித்தியின் துன்புறுத்தலால் வீட்டைவிட்டு வெளியேறிய சோகக்கதையைச் சொல்கிறான். பாட்டி அவனை நம்புகிறாள். மகேஷும் அவன் தந்தையும் (வினு சக்கரவர்த்தி) பாட்டியின் வீடு மற்றும் சொத்துக்களைக் கைப்பற்றுவதற்காக பாட்டியைக் கொல்ல முயற்சிக்கின்றனர். தாக்குதலுக்கு ஆளான பாட்டியின் சிகிச்சைக்கு பாலு உதவுகிறான். எதிர்பாராவகையில் மகேஷ் இறக்கிறான். பாலுவும் சுமித்ராவும் இணைகின்றனர்.

நடிகர்கள்
---------

* விஜய் - பாலு
* சங்கவி - சுமித்ரா
* கவுண்டமணி - கோபால்
* செந்தில் - ஒயிட்
* நிர்மலம்மா - பாட்டியம்மா
* கரண் - மகேஷ்
* வினு சக்ரவர்த்தி - மகேஷின் தந்தை
* சில்க் ஸ்மிதா - "அண்ணாமலை தீபம்" பாடலுக்கு நடனம்
* பாண்டு - போக்குவரத்துக் காவலர் பொன்ராஜ்
* மாஸ்டர் மகேந்திரன்
* எல். ஐ. சி. நரசிம்மன் - மருத்துவர்
* போண்டா மணி
* இடிச்சபுளி செல்வராசு
* ஜே. லலிதா - பாலுவின் சித்தி
* சேது விநாயகம் - ஜே.பி
* கருப்பு சுப்பையா
* சாப்ளின் பாலு - மிதிவண்டி கடைக்காரர்

இசை
---

படத்தின் இசையமைப்பாளர் வித்தியாசாகர்

| வ.எண் | பாடல் | பாடகர்கள் | பாடலாசிரியர் | கால நீளம் |
| --- | --- | --- | --- | --- |
| 1 | அண்ணாமலை தீபம் | மனோ, ஸ்வர்ணலதா | வாலி | 4:31 |
| 2 | கோயமுத்தூர் மாப்பிளைக்கு | உதித் நாராயண், சாதனா சர்கம், விஜய் | 4:31 |
| 3 | ஜீவன் என் ஜீவன் | எஸ், பி. பாலசுப்ரமணியன் | பி. ஆர். சி. பாலு | 4:42 |
| 4 | ஒரு தேதி பார்த்தால் | ஹரிஹரன், சாதனா சர்கம் | வாலி | 4:32 |
| 5 | பம்பாய் பார்ட்டி | விஜய், சாகுல் ஹமீது | 4:24 |

சுவாரசியமான தகவல்
-----------------

1996 இல் வெளியான இப்படத்தில் நடிகர் கரண் வரும் காட்சியில் ஒலித்த பின்னணி இசைக்குரலான 'ஷ்ரூவ்வ்வ்வ்' 22 வருடங்கள் கழித்து 2018 இல் கரண் ரசிகர்களிடையே சமூகவலைத்தளங்களில் பிரபலம் ஆனது.

வெளி இணைப்புகள்
---------------

* கோயமுத்தூர் மாப்ளே திரைப்படம்

மேற்கோள்கள்
-----------

1. ↑  "நடிகர் கரணின் 'ஷ்ரூவ்வ்வ்வ்'".
2. ↑  "நடிகர் கரண் - ' தி ஷ்ரூவ்வ்வ்வ் ஸ்டார்'". .
**வண்ண ஜிகினா** (*Vanna Jigina*) என்பது 2015 ஆம் ஆண்டு வெளியான தமிழ் நகைச்சுவைத் திரைப்படம் ஆகும். நந்தா பெரியசாமி எழுதி இயக்கிய இப்படத்தில் விஜய் வசந்த் மற்றும் சான்யதாரா ஆகியோர் முக்கிய கதாபாத்திரங்களில் நடித்துள்ளனர். சிங்கம்புலி, ரவி மரியா, அஸ்வின் ராஜா உள்ளிட்டோர் பிற பாத்திரங்களை ஏற்று நடித்துள்ளனர். படத்திற்கான இசையை ஜான் பீட்டர்ஸ் அமைத்துள்ளார். படம் 2015 ஆகத்தில் கலவையான விமர்சனங்களுடன் வெளியானது.

நடிகர்கள்
---------

* விஜய் வசந்த் பாவாடையாக
* சான்யதாரா ஏஞ்சல் பிரியா
* சிங்கம்புலி
* ரவி மரியா
* அஸ்வின் ராஜா
* டவுட் செந்தில்
* சுகு வெங்கட் கிஷோர் குமார்
* அன்சன்பால்
* ஸ்ரீதேவி கருகமணியாக
* தேவ் ஆனந்த்
* சாய் பரத்
* ஏ. ரோசன்
* ஜியார்ஜ்
* சாய்சரன்
* ஆர். பாலகிருஷ்ணன்
* பி. பாலாஜி
* பிரீத்தி
* பவித்ரா
* ராசியா

தயாரிப்பு
---------

இப்படமானது 2014 சூலையில் *ஜிகினா* என்ற பெயரில் தொடங்கப்பட்டது. பின்னர் படம் தணிக்கை செய்யப்படுவதற்கு முன்பு *வண்ண ஜிகினா என்று பெயர் மாற்றபட்டது*. இயக்குனர் என். லிங்குசாமி படத்தின் உரிமைகளை வாங்கி தனது தயாரிப்பு நிறுவனமான திருப்பதி பிரதர்ஸ் பதாகையின் கீழ் வெளியிட முடிவு செய்ததை அடுத்து இந்த படம் மேலும் ஊடக கவனத்தை ஈர்த்தது. சமூக ஊடகங்களை உள்ளடக்கிய ஒரு கருப்பொருளைக் கொண்ட *ஜிகினா*, பழைய தமிழ் படங்களின் காட்சிகளை விவரிக்கும் தொடர்ச்சியான *மீம்சின்* மூலம் இணையத்தில் விளம்பரப்படுத்தப்பட்டது.

இசை
---

படத்திற்கான இசை ஜான் பீட்டர் அமைத்தார். படத்தின் இசை வெளியீடு 2015 சூலையில் நடந்தது. நிகழ்வில் *காக்கா முட்டை* (2015) திரைப்படத்தின் விக்னேஷ், ரமேஷ் ஆகியோர் சிறப்பு விருந்தினர்களாக கலந்து கொண்டனர்.

* "ரோசாபூ" - ஹரிஹரசுதன்
* "காதோடே" - சுர்ஜித், வினையதா
* "அய்யோ என் இதயத்துள்ளே" - ஜெயமூர்த்தி

வெளியீடு
--------

இந்தப் படம் 2015 ஆகத்தில் வெளியாகி, கலவையான விமர்சனங்களைப் பெற்றது. தி இந்து நாளேட்டைட்ச் சேர்ந்த ஒரு விமர்சகர் இதை "பிற்போக்கான" என்று முத்திரை குத்தியதுடன், கரிய நிறத்தவர்களை தாழ்ந்தவர்களாக சித்தரிக்கும் கருப்பொருளை விமர்சித்தார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2015-08-22 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-08-01 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-05-22 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
4. ↑
5. ↑
6. ↑
7. ↑
8. ↑
2022-ல் நாரி சக்தி விருது வென்ற பிறகு தர்
**சந்தியா தார்** (*Sandhya Dhar*)(பிறப்பு 1980) என்பவர் இந்திய ஊனமுற்றோர் உரிமை இயக்க ஆர்வலர். சிறுவயதிலேயே பெருமூளை வாதம் நோயால் பாதிக்கப்பட்டு சக்கர நாற்காலியைப் பயன்படுத்துபவர். மாற்றுத்திறனாளிகளுக்கு ஆதரவாக 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். தார் 2020-ல் நாரி சக்தி விருது பெற்றார்.

தொழில்
------

சந்தியா தார் 1980ஆம் ஆண்டின் தொடக்கத்தில் ஜம்மு மற்றும் காஷ்மீரின் கோடைக்கால தலைநகரான ஸ்ரீநகரில் பிறந்தார். சில மாதங்களில் இவருக்குக் காய்ச்சல் ஏற்பட்டது. இது பக்கவாதத்திற்கு வழிவகுத்தது மற்றும் இவருக்குப் பெருமூளை வாதம் இருப்பது கண்டறியப்பட்டது. இவருடைய பெற்றோர்கள் இவரைக் கவனிப்பதில் முன்னுரிமை அளித்தனர். மேலும் இவர் இரண்டு ஆண்டுகளாக புது தில்லியில் உள்ள தீன்தயாள் உபாத்யாயா உடல் ஊனமுற்றோருக்கான நிறுவனத்திற்கு அனுப்பப்பட்டார். ஐந்து வயதில், இவர் உள்ளூர் பள்ளிக்குச் சென்றார். பின்னர் இவரது குடும்பம் ஜம்முவுக்கு குடிபெயர்ந்தது. இங்குப் பராமரிப்பு வசதிகள் சிறப்பாக இருந்தன. இவர் ஆதர்ஷ் ஷிக்ஷா நிகேதன் பள்ளியிலும் பின்னர் எம். தாசு பள்ளியிலும் பயின்றார். இவர் தனது கல்வியை ஜம்மு அரசு பட்டப்படிப்பு கல்லூரி அணிவகுப்பு மைதானத்தில் தொடர்ந்தார், இளங்கலை வணிகவியல், முதுகலை வணிகவியல், கணினி அறிவியலில் பட்டயம் மற்றும் முதுகலை வணிக நிர்வாக ஆகியவற்றைப் படித்தார். பின்னர் ஜம்மு காஷ்மீர் அரசின் நிதித்துறையில் பணியாற்றினார். தர் போசியா விளையாடுகிறார். 2022-ல், போசியா தேசிய வாகையாளர் போட்டியில் வெண்கலப் பதக்கம் வென்றார்.

தார் சக்கர நாற்காலியைப் பயன்படுத்துபவர். இவர் ஒரு ஊனமுற்றோர் உரிமை இயக்க ஆர்வலரானார். 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். இது ஊனமுற்றவர்களை ஆதரிக்கிறது மற்றும் ஊனமுற்ற ஆசிரியர்களால் கற்பிக்கப்படும் பாடங்களை வழங்குகிறது. 2022-ல், இந்த அமைப்பு 400க்கும் மேற்பட்ட ஊனமுற்ற குழந்தைகளுக்கு ஆதரவளித்தது.

விருது
------

2022ஆம் ஆண்டில், குடியரசுத் தலைவர் ராம்நாத் கோவிந்திடம் இருந்து 2020ஆம் ஆண்டிற்கான நாரி சக்தி விருதைப் பெற்றார். ஜம்மு மற்றும் காஷ்மீரின் துணைநிலை ஆளுநர் மனோஜ் சின்கா, 2022-ல், தார், நசிரா அக்தர் மற்றும் நசிமான் அசரப் ஆகியோருடன் இணைந்து, இப்பகுதியில் உள்ள பெண்களின் மேம்பாட்டில் உத்வேகம் அளித்ததாகக் கூறினார்.

தேர்ந்தெடுக்கப்பட்ட படைப்புகள்
------------------------------

* Dhar, Sandhya (2015). *Political consciousness in Jammu region, 1904–1977*. New Delhi, India. பன்னாட்டுத் தரப்புத்தக எண்:978-93-5128-104-7.
* Dhar, Sandhya (2019). *Political awakening in Jammu region: Papers presented in seminars, conferences*. Delhi. பன்னாட்டுத் தரப்புத்தக எண்:978-93-5324-029-5.

மேற்கோள்கள்
-----------

1. 1 2 3  "Wheeling forth for the cause". *The News Now*. .
2. ↑  "Sandhya remains 3rd in Boccia Championship". *TNN Live*. Archived from the original on 31 மே 2022. .
3. ↑  Khan, M. Aamir (10 March 2022). "'Unsung heroes': Meet J&K women who received 'Nari Shakti' award from President – The Kashmir Monitor". *The Kashmir Monitor*. .
4. 1 2  Kainthola, Deepanshu (8 March 2022). "President Presents Nari Shakti Puraskar for the Years 2020, 2021". *Tatsat Chronicle Magazine*. .
5. ↑  "Sandhya Dhar wheeling the change for disabled". *Conscious Carma*. 8 April 2022. .
6. ↑  ""Awaam Ki Awaaz" completes one year". *Kashmir News Service*. 20 March 2022. .
**எச்.எம்.எசு பீகிள் கப்பலின் காலமானி**, தாமசு ஏர்ண்சா என்பவரால் செய்யப்பட்ட இது எச்.எம்.எசு பீகிள் கப்பலில் பயன்படுத்தப்பட்டது. சார்லசு டார்வின் உலகப் பயணம் மேற்கொண்டது இக்கப்பலிலேயே. இக்காலமானி இப்போது பிரித்தானிய அருங்காட்சியகத்தில் உள்ளது. இது, பிபிசியின் "100 பொருட்களில் உலக வரலாறு" என்னும் நிகழ்ச்சித் தொடரில் 100ல் ஒரு பொருளாக இடம்பெற்றது. 

கடற்பயணப் பதிவுகளின்படி எச்.எம்.எசு பீகிள் 1826 முதல் 1843 காலப்பகுதியில் மேற்கொண்ட மூன்று முக்கியமான பயணங்களின்போது பதிவு செய்யப்பட்ட 34 காலமானிகளை எடுத்துச் சென்றது. டார்வின் பயணம் செய்த இக்கப்பலின் இரண்டாவது பயணத்தின்போது மட்டும் 22 காலமானிகள் பயன்பட்டன. இவற்றுட் சில கடற்படைக்குச் சொந்தமானது, வேறு சில தரிப்பாளர்களிடம் இருந்து கடனாகப் பெறப்பட்டவை. இரண்டாவது பயணத்தின்போது எடுத்துச் செல்லப்பட்டவற்றுள் ஆறு கப்பல் தலைவனான ராபர்ட்டு பிட்சுராய் என்பவரது உடமை. இரண்டாவது பயணத்தின்போது எடுத்துச் செல்லப்பட்ட காலமானிகளுள் இன்றுவரை இருப்பதாக அறியப்பட்ட இரண்டும் பிரித்தானிய அருங்காட்சியகத்திடம் உள்ளன.

மேற்கோள்கள்
-----------

இவற்றையும் பார்க்கவும்
----------------------

* 100 பொருட்களில் உலக வரலாறு
**ஹெச். ரைடர் ஹக்கார்ட்** அல்லது **எச். ரைடர் அக்கார்டு** (*Henry Rider Haggard*, ஜூன் 22, 1856 – மே 14, 1925) ஒரு ஆங்கில எழுத்தாளர். இவரது சாகசப் புனைவுக் கதைகள் உலகப் புகழ்பெற்றவை. இவர் தொலைந்த உலகுப் புனைவு இலைக்கியப் பாணியினைக் கண்டுபிடித்தவராகக் கருதப்படுகிறார். பிரிட்டானியப் பேரரசில் விவசாய சீர்திருத்தங்களை நடைமுறைப் படுத்தவும் பாடுபட்டுள்ளார். இவரது படைப்புகள் ஆங்கில இலக்கிய உலகில் பெரும் தாக்கத்தை ஏற்படுத்தியுள்ளன.

இங்கிலாந்தில் பிறந்து வளர்ந்த ஹக்கார்ட், தனது இளவயதில் பணி நிமித்தமாக ஆப்பிரிக்காவில் பல ஆண்டுகள் வாழ்ந்தார். அங்கு அவர் சந்தித்த மனிதர்களும், கேள்விப்பட்ட விஷயங்களும் அவரது மனதில் பெரும் தாக்கத்தை ஏறபடுத்தின. இங்கிலாந்து திரும்பியபின், சாகசக் கதைகளை எழுதத் தொடங்கிய ஹக்கார்ட், அவற்றை பயன்படுத்தி தனக்கென ஒரு தனிக் கதைக்களத்தை உருவாக்கினார். 1885ல் அவரது *கிங் சாலமன்ஸ் மைன்ஸ்* (சாலமன் அரசரின் சுரங்கங்கள்) வெளியாகி பெருவெற்றி பெற்றது. இக்கதைக்காக ஹக்கார்ட் உருவாக்கிய ஆலன் குவார்ட்டர்மெய்ன் என்ற வெள்ளை வேட்டைக்காரர் கதாப்பாத்திரம் வாசகர்களின் மனதைக் கவர்ந்தது. அதனால், ஹக்கார்ட் மேலும் பல குவார்ட்டர்மெய்ன் கதைகளை எழுதினார். ஹக்கார்ட்டின் கதைகள் பெரும்பாலும் ஆப்பிரிக்கத் தொலைந்த உலகு கதைக்களத்தைக் கொண்டிருந்தன. ஆப்பிரிக்கப் பின்னணியில் இவர் எழுதிய ஆலன் குவார்ட்டர்மெய்ன், ஷீ, ஆயீஷா போன்ற புதினங்கள் ஹக்கார்டிற்கு பெரும் புகழைத் தேடித் தந்தன. வெளியாகி நூறு ஆண்டுகளுக்கு மேலாகியும், ஹக்கார்டின் படைப்புகளுக்கு வாசகர் உலகில் வரவேற்பு குறையவில்லை. பல திரைப்படங்கள், தொலைக்காட்சித் தொடர்கள், பட புதினங்கள், படக்கதைகள் ஹக்கார்டின் படைப்புகளின் அடிப்படையில் தயாரிக்கப்பட்டுள்ளன். ஹக்கார்டின் படைப்புகள் ஆர்தர் கானன் டாயிலின் *லாஸ்ட் வோர்ல்ட்*, எட்கர் ரைஸ் பர்ரோசின் *டார்சான்* , ராபர்ட் ஈ. ஹோவார்டின் *கோனன் தி பார்பாரியன்*, இண்டியானா ஜோன்ஸ் ஆங்கிலத் திரைப்பட வரிசை போன்ற சாகசப்புனைவுப் படைப்புகள் உருவாக உந்துதலாக அமைந்துள்ளன.

தாக்கங்கள்
----------

ஆர். எல். ஸ்டீவன்சன்

பின்பற்றுவோர்
-------------

எட்கர் ரைஸ் பர்ரோஸ், சி. எஸ். லூயிஸ்,  
 ஜே. ஆர். ஆர். டோல்கீன், ராபர்ட் ஈ. ஹோவார்ட்,  
 கார்ல் குஸ்டாவ் யங், ஜோசப் கொன்ராட், ஹென்ரி மில்லர்

வெளி இணைப்புகள்
---------------

* ரைடர் ஹக்கார்ட் சங்கம்
**அனைத்துலக ஓசோன் படலப் பாதுகாப்பு நாள்** (*International Day for the Preservation of the Ozone Layer*) ஒவ்வோர் ஆண்டும் செப்டம்பர் மாதம் 16 ஆம் தேதி அனுசரிக்கப்படுகிறது. சூரியனின் புறஊதாக் கதிர்வீச்சு ஏற்படுத்தும் மோசமான பாதிப்புகளில் இருந்து பூமிப் பந்தில் வாழும் உயிரினங்களைப் பாதுகாப்பது ஓசோன் படலம் ஆகும். இதைப் பாதுகாக்க வேண்டியதன் அவசியத்தை உணர்த்தும் வகையில், ஐக்கிய நாடுகளின் பொதுச் சபை ஓசோன் அடுக்கைப் பாதுகாப்பதற்கான அனைத்துலக நாளாகக் இத்தேதியை தேர்வு செய்து அறிவித்தது. 1987 ஆம் ஆண்டு செப்டம்பர் 16 ஆம் தேதியன்று ஒப்புக்கொள்ளப்பட்டபடி ஓசோன் அடுக்கைக் குறைக்கும் பொருட்களின் மீதான மாண்ட்ரீல் நெறிமுறையில் நாடுகள் கையெழுத்திட்ட 2000 ஆம் ஆண்டு டிசம்பர் மாதம் 19 ஆம் தேதியின் நினைவாக இந்த தேதி அனுசரிப்பு உருவாக்கப்பட்டது. 1994 ஆம் ஆண்டில், ஐ.நா பொதுச் சபை செப்டம்பர் 16 ஆம் தேதியை ஓசோன் அடுக்கைப் பாதுகாப்பதற்கான அனைத்துலக நாளாக அறிவித்தது. 1987 ஆம் ஆண்டில், ஓசோன் அடுக்கைக் குறைக்கும் பொருட்கள் மீதான மாண்ட்ரீல் நெறிமுறையில் கையெழுத்திட்ட தேதியை நினைவுகூரும் வகையில் இம்முடிவு எடுக்கப்பட்டது. இந்நெறிமுறை கையொப்பமிடப்பட்ட 30 ஆண்டுகளுக்குப் பிறகு ஓசோன் படலத்தில் உள்ள துளை மூடுவது கவனிக்கப்பட்டது. ஓசோன் சிதைவுக்கு காரணமான வாயுக்களின் தன்மை காரணமாக அவற்றின் இரசாயன விளைவுகள் 50 மற்றும் 100 ஆண்டுகளுக்கு இடையில் தொடரும் எனவும் எதிர்பார்க்கப்படுகிறது.

மேற்கோள்கள்
-----------

1. ↑  "வானத்தில் விழுந்த ஓட்டை - ஓசோன் பாதுகாப்பு நாள் செப்டம்பர் 16". *Hindu Tamil Thisai*. 2022-03-21 அன்று பார்க்கப்பட்டது.
2. ↑  "World Ozone Day 2021: Theme, Impact, Quotes, History, Ozone Depletion". *SA News Channel* (ஆங்கிலம்). 2021-09-16. 2021-09-16 அன்று பார்க்கப்பட்டது.
3. ↑  Nations, United. "International Day for the Preservation of the Ozone Layer". *United Nations* (ஆங்கிலம்). 2021-09-16 அன்று பார்க்கப்பட்டது.
4. ↑  Deepshikha, Singh. "Ms". ABC Live. ABC Live.. பார்த்த நாள்: 17 September 2016.
5. 1 2  Dani Cooper. "Hole in the ozone layer is finally 'healing'". *ABC News* (Australian Broadcasting Corporation).. பார்த்த நாள்: 24 April 2017.

புற இணைப்புகள்
--------------

* UN - International Day for the Preservation of the Ozone Layer
* September 16 is International Ozone Day (sic)
**ஹெர்பர்ட் அபிங்டன் டிராப்பர் காம்ப்டன்** (Herbert Abingdon Draper Compton) (1770 - 14 சனவரி 1846) என்பவர் பம்பாய் உச்சநீதிமன்றத்தின் தலைமை நீதிபதியாகவும் , மதராஸ் மற்றும் கல்கத்தாவின் அரசுத் தலைமை வழக்குரைஞராவும் இருந்தார்.

ஆரம்பகால வாழ்க்கை
-----------------

இவர் வால்டர் அபிங்டன் என்பவருக்கு ஒரே மகனாக பிறந்தார். பிரித்தானிய இராணுவத்தில் பணிக்கு சேர்ந்த இவர், பிரித்தானிய இந்தியாவில் உள்ள படைப்பிரிவுடன் பணியாற்றினார். இங்கிலாந்து திரும்பிய பின்னர் இவர் செய்தித்தாள்களில், குறிப்பாக 'பைலட்' இதழில் சிலகாலம் எழுதினார். பின்னர் சட்டம் பயின்றார். இதன் பிறகு நவம்பர் 22, 1808 இல் இலண்டன் நீதிமன்றங்களில் ஒன்றான லிங்கனிஸ் இன் வழக்கறிஞராக பதிவு செய்துகொண்டார்

தொழில்
------

டிராப்பர் காம்ப்டன் 1719 இல் இந்தியாவில் வந்து புனித ஜார்ஜ் கோட்டையில் வழக்கறிஞராக பதிவுசெய்துகொண்டார். அதன்பிறகு 1822 ஆம் ஆண்டில் மதராஸ் மற்றும் கல்கத்தா அரசு தலைமை வழக்கறிஞராக நியமிக்கப்பட்டார். 1831 ஆம் ஆண்டில் அவர் மும்பாயின் தலைமை நீதிபதியாக ஆனார்  ஓய்வுக்குப் பிறகு அவர் இங்கிலாந்து திரும்பி 1846 இல் ஹைட் பார்க் கார்டனில் உள்ள அவரது வீட்டில் இறந்தார்.

குறிப்புகள்
-----------

1. ↑  "Will of Sir Herbert Compton, Chief Justice of Bombay". June 6, 2018 அன்று பார்க்கப்பட்டது.
2. ↑  "Annual Register". 1847. June 6, 2018 அன்று பார்க்கப்பட்டது.
**ஹெப்சிபா ஜேசுதாசன்** (*Hephzibah Jesudasan*, 1925 - பெப்ரவரி 9, 2012) தமிழ்நாட்டைச் சேர்ந்த புதின எழுத்தாளர். ஆங்கிலப் பேராசிரியர். தமிழ் இலக்கிய வரலாற்றை நான்கு பாகங்களில் ஆங்கிலத்தில் எழுதி வெளியிட்டவர். எழுத்தாளர் ஜேசுதாசனின் துணைவியார்.

வாழ்க்கைச் சுருக்கம்
--------------------

தமிழ்நாடு குமரி மாவட்டம், தக்கலை, புலிப்புனம் என்ற ஊரைச் சேர்ந்தவர். பர்மாவில் பிறந்தவர். இவரது தந்தை பர்மாவில் மர வணிகராக இருந்தவர். இரண்டாம் உலகப்போரை அடுத்து இவரது குடும்பம் நாகர்கோயிலில் குடியேறியது. ஹெப்சிபா நாகர்கோயில் டதி பள்ளியில் சேர்ந்தார். ஆங்கிலத்தில் முதுகலைப் பட்டம் பெற்று, திருவனந்தபுரம் பல்கலைக்கல்லூரியில் ஆங்கில ஆசிரியையாகப் பணியாற்றினார்.

எழுத்தாளராக
-----------

ஹெப்சிபா சாதாரணக் கொத்தனாரின் மகனான தமிழ்ப் பேராசிரியர் ஜேசுதாசனை மணந்தார். கணவரின் தூண்டுதலால் ஹெப்சிபா *புத்தம் வீடு* என்ற தனது முதலாவது புதினத்தை எழுதினார். இப்புதினம் தமிழின் தொடக்ககால நாவல்களில் முக்கியமானதாக இன்றும் கருதப்படுகிறது. புத்தம் வீடு மலையாளத்திலும் ஆங்கிலத்தில் "லிசீஸ் லெகசி" (*Lissy’s Legacy*) என்ற பெயரிலும் மொழிபெயர்த்து வெளியிடப்பட்டது. பேராசிரியரின் துணையுடன் ஹெப்சிபா *Countdown from Solomon* என்ற அவரது பெரிய இலக்கிய வரலாற்று நூலை நான்கு பாகங்களாக எழுதி முடித்தார்.

இறுதி நாட்கள்
-------------

கணவர் ஜெசுதாசன் 2002 ஆம் ஆண்டில் காலமானார். தீவிரமான கிறித்தவரான ஹெப்சிபா அவரது இறுதிக்காலத்தை மதச்சேவையில் கழித்தார். 2012 பெப்ரவரி 9 மாலை அவரது புலிப்புனம் ஊரில் தனது 88வது அகவையில் காலமானார்.

எழுதிய நூல்கள்
--------------

### புதினங்கள்

* புத்தம் வீடு (1964)
* டாக்டர் செல்லப்பா (1967)
* அனாதை (1978)
* மா-னீ (1982)

### ஆங்கில நூல்கள்

* Count-down from Solomon, or, The Tamils down the ages through their literature.
	+ Vol. 1 Caṅkam and the aftermath, 1999
	+ Vol. 2 Bhakti, ethics and epics, 1999
	+ Vol. 3 Kampan, 2001
	+ Vol. 4 13th - 20th century A.D.
* An early Sheaf (கவிதைகள்)
* Sky Lights (கவிதைகள்)
* en- Exercises (கட்டுரைகள்)
* Tit-bits for Tinytots (சிறுவர் இலக்கியம்)
* STORY TIMES DARLINGS (சிறுவர் இலக்கியம்)
* Songs of The Cuckoo and Other Poems (பாரதியாரின் குயில் பாட்டு)

விருதுகள்
---------

* விளக்கு விருது (2002, திருவனந்தபுரம் தமிழ்ச் சங்கம்)

உசாத்துணை
---------

* அஞ்சலி, ஹெப்ஸிபா ஜேசுதாசன், ஜெயமோகன், பெப்ரவரி 10, 2012

வெளி இணைப்புகள்
---------------

* ஹெப்சிபா ஜேசுதாசன் : நேர்காணல்
* ஹெப்ஸிபா ஜேசுதாசனின் படைப்புலகமும் கருத்துலகமும், அ. ராமசாமி கருத்துகள்
* தமிழ்ப் படைப்புலகம் – சுந்தர ராமசாமி பரணிடப்பட்டது 2012-08-16 at the வந்தவழி இயந்திரம்
* ஹெப்சிபா ஜேசுதாசனுக்கு விளக்கு விருது விழா, திசம்பர் 30, 2002
* மா-னீ பரணிடப்பட்டது 2013-05-25 at the வந்தவழி இயந்திரம், எஸ். இராமகிருஷ்ணன்
**அனைத்து மகளிர் காவல் நிலையம்** என்பது ஒரு காவல் நிலையத்தில் அனைத்து காவலர்களும் பெண்களே பணிபுரிந்துவருவதாக அமைக்கபட்ட காவல் நிலையத்தை குறிப்பதாகும். இவ்வாறான காவல் நிலையங்கள் இந்தியாவின், தமிழ்நாடு, கேரளம் போன்றவற்றில் செயல்பட்டுவருகிறது.

வரலாறு
------

இந்திய துணைக்கண்டத்தில் முதன் முதலில் திருவிதாங்கூர் சமஸ்தானத்தில் 1937 இல் பெண்கள் காவல் துறையில் சேர்க்கப்பட்டனர். அடுத்த சாதனையாக கேரளத்தின், கொல்லங்கோட்டில் முழுவதும் மகளிர் காவலர்களைக் கொண்ட காவல் நிலையம் 1973 இல் துவங்கப்பட்டது. 

தமிழ்நாடு காவல்துறையில் காவலர் பணிக்கு 1973 இல் இருந்து பெண்கள் சேர்க்கப்பட்டனர். அதற்கு அடுத்து வந்த ஆண்டுகளில் நிறைய பெண்கள் காவல் பணியில் சேர்க்கப்பட்டனர். பெண்களுக்கு எதிராக குற்றங்களில் சிறப்பு கவணம் செலுத்த 1992 இல் தமிழ்நாட்டில் அனைத்து மகளிர் காவல் நிலையம் தமிழ்நாடு அரசால் துவக்கப்பட்டது. அவ்வாறு முதல் அனைத்து மகளிர் காவல் நிலையமானது சென்னை, ஆயிரம்விளக்கு பகுதியில் துவக்கப்பட்டது. அதில் ஒரு காவல் ஆய்வாளர், மூன்று உதவி ஆய்வாளர்ர்கள், ஆறு தலைமைக் காவலர்கள், 24 காவலர்கள் என அனைவரும் பெண்களாகவே நியமிக்கப்பட்டனர். இந்த மகளிர் காவல் நிலையங்கள் வரவேற்பை பெற்றன. இதனால் படிப்படியாக தமிழ்நாடு முழுவதும் அனைத்து மகளிர் காவல் நிலையங்கள் துவக்கப்பட்டன. 2022 ஆண்டில் சென்னையில் 31 மகளிர் காவல் நிலையங்களும், சென்னை உள்ளிட்டு, தமிழ்நாடு முழுவதும் 222 அனைத்து மகளிர் காவல் நிலையங்கள் செயல்பட்டு வருகின்றன. 2023 ஆண்டைய நிலவரப்படி தமிழ்நாடு முழுவதும் இ.கா.ப முதல் காவலர் வரை என 23,542 பெண் காவல் துறையினர் பணியாற்றுகின்றனர்.

குறிப்புகள்
-----------

1. ↑  காவல் துறையில் பெண்கள், தினமணி, 30, மே, 2018
2. ↑  "தமிழகத்தில் புதிதாக 20 அனைத்து மகளிர் காவல் நிலையங்கள்: முதல்வர் ஸ்டாலின் திறந்து வைத்தார் =Hindu Tamil Thisai". 2022-09-10 அன்று பார்க்கப்பட்டது.
3. ↑  Staff (2003-01-28). "மகளிர் காவல் நிலையங்கள் முன்னோடிகளாக விளங்க வேண்டும்: ஜெ". 2022-09-10 அன்று பார்க்கப்பட்டது.
4. ↑  "சுதந்திரச் சுடர்கள்". *Hindu Tamil Thisai*. 2022-09-10 அன்று பார்க்கப்பட்டது.
5. ↑  "தமிழகத்தில் பொன்விழா காணும் 'பெண் போலீஸ்' - முதல்வர் ஸ்டாலின் தலைமையில் மார்ச் 16-ம் தேதி விழா நடத்த திட்டம்". *Hindu Tamil Thisai*. 2023-03-12 அன்று பார்க்கப்பட்டது.
தொல்காப்பியர் சொல்லதிகாரத்தில் மயங்காமல் வரவேண்டியவை குறித்துக் குறிப்பிட்டு வரும்போது முதற்சொல்லை விளக்க வரும் சினைச்சொ- ல்லும், அடைச்சொல்லும் முதற்சொல்லும் எவ்வாறு வரவேண்டும் எனக் குறிப்பிடுகிறார்.

நூற்பா
------

"அடைசினை முதல்என முறைமூன்றும் மயங்காமை  

நடைபெற் றியலும் வண்ணச் சினைச்சொல்"

சேனாவரையர் விளக்கம்:
--------------------

பண்புச் சொல்லும், சினைச்சொல்லும், முதற்சொல்லும் என மூன்றும் கூறப்பட்ட முறை மயங்காமல், வழக்கைப் பொருந்தி நடக்கும், வண்ணச் சொல்லோடு தொடர்ந்து சினைச்சொல்லையுடைய முதற்சொல் வரும்.

எடுத்துக்காட்டு
---------------

* செங்கால்நாரை - செம்மை + கால் + நாரை,

```
   செம்மை - அடை.   

   கால் - சினை,   

   நாரை - முதல்  

   செம்மை காலுக்கு அடையாக வந்தது. கால் நாரைக்குச் சினையாக வந்தது.
```

* பெருந்தலைச் சாத்தன் - பெருமை + தலை + சாத்தன்

```
   பெருமை - அடை  

   தலை - சினை  

   சாத்தன் - முதல்  

   பெருமை தலைக்கு அடையாக வந்தது. தலை நாரைக்குச் சினையாக வந்தது.
```

முறை வழுவி வருதல்
-----------------

இளம்பூரணர் 'பெருந்தோள் சிறுநுசுப்பின் பேரமர்க்கண் பேதை' என்னும் உதாரணத்தைக் காட்டி இதில் ஒரு முதலுக்குப் பல சினைகளும் பல அடைகளும் வந்துள்ளதைச் சுட்டிக்காட்டி இது வழுவாக வந்துள்ளது என்கிறார். ஆனால் சேனாவரையர், 'சிறுநுதுப்பின் பேரமர்க்கண் பேதை' என்பது ஒருசொல் நீர்மைத்தாய் முதற்சொல்லாகும். ஆதலின் வண்ணச்சினைச்சொல் முறைப்படியே வந்துள்ளது என்கிறார். பேராசிரியர் சுந்தரமூர்த்தி இதனை மறுத்து, 'மேற்கூறியது வழுவை அமைதிப்படுத்துமுகமாக நிற்பதன்றி, வழுவற்றதாகக் கோடற்குச் சிறிதும் இடம் அளிக்கவில்லை'

மேற்கோள்கள்
-----------

1. ↑  தொல்காப்பியம், சொல்லதிகாரம், நூற்பா, 26.
2. 1 2 3  கு.சுந்தரமூர்த்தி, தொல்காப்பியம் சொல்லதிகாரம் சேனாவரையம், அண்ணாமலைப் பல்கலைக்கழகம், 1989, ப.104-108.
**அனைத்துலக குடிசார் மற்றும் அரசியல் உரிமைகள் உடன்படிக்கை** (International Covenant on Civil and Political Rights) என்பது, 1966 ஆம் ஆண்டு டிசம்பர் மாதம் 16 ஆம் தேதி ஐக்கிய நாடுகள் பொதுச்சபையால் ஏற்றுக்கொள்ளப்பட்ட ஒரு பல தரப்பு ஒப்பந்தம் ஆகும். இது 1976 மார்ச் 23 ஆம் தேதி நடைமுறைக்கு வந்தது. இந்த ஒப்பந்தம் இதன் பங்காளர்கள் தனியாட்களுடைய குடிசார் உரிமைகளையும், அரசியல் உரிமைகளையும் மதிப்பதாக உறுதியளிக்கிறது. வாழும் உரிமை, மத சுதந்திரம், பேச்சுச் சுதந்திரம், கூடுவதற்கான சுதந்திரம், தேர்தல் உரிமை, தக்க சட்டமுறைகளுக்கும், நேர்மையான விசாரணைக்குமான உரிமை என்பன மேற்படி குடிசார், அரசியல் உரிமைகளுக்குள் அடங்குகின்றன. 2010 ஆம் ஆண்டு டிசம்பர் மாத நிலவரப்படி இவ்வொப்பந்தத்துக்கு 167 பங்காளர்கள் இருப்பதுடன் 72 நாடுகள் கைச்சாத்தும் இட்டுள்ளன.

அனைத்துலக குடிசார் மற்றும் அரசியல் உரிமைகள் உடன்படிக்கை, மனித உரிமைகளுக்கான பன்னாட்டுச் சட்டமூலத்தின் ஒரு பகுதியாகும். பொருளாதார, சமூக, பண்பாட்டு உரிமைகளுக்கான பன்னாட்டு ஒப்பந்தம், அனைத்துலக மனித உரிமைகள் சாற்றுரை என்பன இச் சட்டமூலத்தில் மற்றப் பகுதிகள். இந்த ஒப்பந்தம் மனித உரிமைகள் குழுவினால் கண்காணிக்கப்பட்டு வருகிறது. இவ்வொப்பந்தத்தில் கூறப்பட்டுள்ள உரிமைகள் எவ்வாறு நடைமுறைப்படுத்தப்படுகின்றன என்பது குறித்த உறுப்பு நாடுகளின் அறிக்கைகளை இந்தக் குழு ஆய்வு செய்கிறது. ஒப்பந்தத்தில் கையெழுத்திட்ட நாடுகள் அதன் பின்னர் ஒரு ஆண்டு காலத்தில் ஒரு அறிக்கையை அளிக்க வேண்டும் பின்னர் குழு கேட்கும்போது இந்நாடுகள் அறிக்கைகளை அளிக்க வேண்டும். பொதுவாக நான்கு ஆண்டுகளுக்கு ஒருமுறை இது நிகழும்.

குறிப்புகள்
-----------

1. 1 2 3 4  "UN Treaty Collection: International Covenant on Civil and Political Rights". United Nations. 6 March 2012. 2010-09-01 அன்று மூலம் பரணிடப்பட்டது. 2012-03-06 அன்று பார்க்கப்பட்டது.
**யோகா பாலச்சந்திரன்** (1938 - 18 மே 2023), ஈழத்துப் பெண் எழுத்தாளரும் பத்திரிகையாளரும், வானொலி ஒலிபரப்பாளரும் ஆவார். ஈழத்து இதழ்களில் சிறுகதை, விமர்சனம், தொடர்கதை முதலியவற்றை எழுதியவர். புலம்பெயர்ந்து கனடாவில் வசித்து வந்தார்.

யாழ்ப்பாணம், கரவெட்டியைச்சேர்ந்த எம். வல்லிபுரம் (காவல்துறை அதிகாரி), செல்லம்மா ஆகியோரின் மூத்த மகளான யோகாம்பிகை யாழ்ப்பாணம் கல்வியங்காடு, திருநெல்வேலி கிழக்கைப் பிறப்பிடமாகக் கொண்டவர். யாழ்ப்பாணம் திருக்குடும்பக் கன்னியர் மடப் பாடசாலையில் கல்வி கற்றார். 

வீரகேசரி பத்திரிகையிலும் பின்னர் தினபதியிலும் ஆசிரியர் குழுவில் பணியாற்றி இலங்கை குடும்பத் திட்டச் சங்கத்தில் 31 ஆண்டுகள் பணியாற்றிப் பணிப்பாளராக ஓய்வு பெற்றார். அத்துடன் இலங்கை வானொலியில் கல்விச்சேவை உட்பட பல நிகழ்ச்சிகளில் பங்காற்றினார். *யுகமலர்* என்ற இவரது சிறுகதைத் தொகுப்பு நூலாக வெளிவந்தது.

நடிகர் காமினி பொன்சேகாவின் "சருங்கலே" சிங்களத் திரைப்படத்தின் தமிழ் வசனங்களை எழுதியதோடு, அதன் படப்பிடிப்பு கரவெட்டியில் இடம்பெறக் காரணமாக இருந்தவர். *Never mind Silva*, *bye bye Raju*, *Broken Promise* போன்ற ஆங்கில நாடகங்களை எழுதினார். இவரது கணவரான கே. பாலச்சந்திரன் "ரைம்ஸ்" பத்திரிகையில் பணியாற்றிய காலத்தில், கொழும்புக் கலைச்சங்கத்தின் தலைவராக இருந்து ஏராளமான தமிழ் நாடகங்களை மேடையேற்றியதோடு, கலைஞர்களைக் கெளரவித்து ஆதரவு நல்கியவர். யோகா எழுதிய நாடகங்களை பாலச்சந்திரன் மேடையேற்றினார்.

எழுதிய நூல்கள்
--------------

* *மாவீரன் செண்பகராமன்*
* *யுகமலர்* (சிறுகதைகள்)

மேற்கோள்கள்
-----------

1. ↑  Tribute to S. T. Sivanayagam: editor, guru and father
2. ↑  Mental health for the millennium, Sunday Times, 29 August 1999
3. ↑  The last journey of two good old friends, Sunday Observer, 19 September 2010
4. 1 2  கொழும்பு கலைச்சங்கத்தின் கே. பாலச்சந்திரன், தெளிவத்தை ஜோசப், தாய் வீடு, நவம்பர் 2012

வெளி இணைப்புகள்
---------------

* மாவீரன் செண்பகராமன்- நூலகம் திட்டம்
* சந்திப்பு நிகழ்ச்சி. யோகா பாலச்சந்திரன்
**வண்டுவாஞ்சேரி** (*Vanduvancheri*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் கும்பகோணம் வட்டத்தில் உள்ள ஒரு கிராமம் ஆகும்.

மக்கள்தொகை புள்ளிவிவரம்
-----------------------

2011 மக்கள்தொகை கணக்கெடுப்பின்படி வண்டுவாஞ்சேரி கிராமத்தின் மக்கள் தொகை 785 ஆகும். இதில் 410 ஆண்கள் மற்றும் 375 பெண்கள் ஆகியோர் உள்ளடங்குவர்.

வண்டுவாஞ்சேரி கிராமத்தில் 0-6 வயதுடைய குழந்தைகளின் மக்கள் தொகை 62 ஆகும், இது கிராமத்தின் மொத்த மக்கள் தொகையில் 7.90% ஆகும். வண்டுவாஞ்சேரி கிராமத்தின் சராசரி பாலின விகிதம் 915 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி வண்டுவாஞ்சேரியின் குழந்தை பாலின விகிதம் 824 ஆகும், இது தமிழக சராசரியான 943ஐ விடக் குறைவு.

தமிழ்நாட்டை விட வண்டுவாஞ்சேரி கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், வண்டுவாஞ்சேரி கிராமத்தின் கல்வியறிவு விகிதம் 78.56% ஆக இருந்தது. இது தமிழ்நாட்டின் 80.09% என்பதை விட குறைவாகும். வண்டுவாஞ்சேரியில் ஆண்களின் கல்வியறிவு 87.50% ஆகவும், பெண்களின் கல்வியறிவு விகிதம் 68.88% ஆகவும் உள்ளது.

மேற்கோள்கள்
-----------

1. ↑  "Vanduvancheri Village Population - Kumbakonam - Thanjavur, Tamil Nadu". *www.census2011.co.in*. 2023-05-09 அன்று பார்க்கப்பட்டது.
**பெ. நாயகி** என்ற புனைப்பெயரில் எழுதும் **பெ. நா. மாறன்** பல்வேறு தமிழ் இதழ்களிலும் சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கும் தமிழக எழுத்தாளர்.

வாழ்க்கைக் குறிப்பு
-------------------

பெ.நா.மாறன், மதுரையில் 1966-ல் பிறந்து, திருமங்கலம் பி.கே.என்.பள்ளியில் உயர்நிலைக் கல்வியும், மதுரை தியாகராசர் பொறியியல் கல்லூரியில் இளங்கலை இயந்திரவியல் பட்டமும் பெற்று மூன்று ஆண்டுகள் மேல்மருவத்தூர் ஆதிபராசக்தி பொறியியல் கல்லூரியில் விரிவுரையாளராகப் பணியாற்றினார். அதன் பிறகு எண்ணெய் எரிவாயு கழகத்தில் (ONGC) சேர்ந்து தற்போது முதன்மைப் பொறியாளராகப் பணியாற்றி வருகிறார்.

இவரது படைப்புகள்
----------------

இவரது முதல் சிறுகதை (*நீங்கள் காதலித்திருக்கிறீர்களா?*) ஆனந்த விகடனில் 11.07.1982-ல் வெளி வந்தது. தொடர்ந்து பல்வேறு தமிழ்ப் பத்திரிகைகளிலும், நாளிதழ்களிலும், சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கிறார். 1998 ஆம் ஆண்டு ஆனந்தவிகடனில் வெளிவந்த இவருடைய சிறுகதை (போதைமரம்) இலக்கியச் சிந்தனை விருது பெற்றது.

வெளியிடப்பட்ட நூல்கள்
---------------------

கங்கை புத்தக நிலையம், திருவரசு புத்தக நிலையம், பாவை பதிப்பகம் முதலிய பதிப்பகங்களின் வெளியீடாக வெளி வந்துள்ளன.

### சிறுகதைத் தொகுப்புகள்

1. *தூண்டில்*
2. *ஈரச்சருகுகள்*
3. *உறவு என்றொரு சொல் இருந்தால்*
4. *நந்தவனக் கனவுகள்*
5. *விதிக்கு ஒரு விதி*
6. *நிலாச் சோறு*
7. *தேவை ஒரு மாற்றம்*

### புதினங்கள்

1. *கனவிலிது கண்டேன்*
2. *நிழல் யுத்தம்*
3. *பிடித்த கவிதை நீ*

### கட்டுரைத் தொகுப்பு

1. *தீர்வுகள் நமக்குள்ளே*